CELEX: 32005D0496
Language: mt
Date: 2005-07-12 00:00:00
Title: 2005/496/KE: Deċiżjoni tal-Kummissjoni tat- 12 ta’ Lulju 2005 li temenda d-Deċiżjoni 97/757/KE li tistipola l-kondizzjonijiet speċjali li jirregolaw l-importazzjonijiet ta’ prodotti tas-sajd u ta’ l-akkwakoltura li joriġinaw mill-Madagaskar, fir-rigward ta’ l-awtorità kompetenti u l-mudell taċ-ċertifikat tas-saħħa (notifikata taħt dokument numru C(2005) 2513) Test b’rilevanza għaż-ŻEE.

12.12.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  207
               
            DEĊIŻJONI TAL-KUMMISSJONI
      tat-12 ta’ Lulju 2005
      li temenda d-Deċiżjoni 97/757/KE li tistipola l-kondizzjonijiet speċjali li jirregolaw l-importazzjonijiet ta’ prodotti tas-sajd u ta’ l-akkwakoltura li joriġinaw mill-Madagaskar, fir-rigward ta’ l-awtorità kompetenti u l-mudell taċ-ċertifikat tas-saħħa
      (notifikata taħt dokument numru C(2005) 2513)
      (Test b’ rilevanza għaż-ŻEE)
      (2005/496/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 91/493/KEE tat-22 ta’ Lulju ta’ l-1991 dwar il-kondizzjonijiet tas-saħħa għall-produzzjoni u t-tqegħid fuq is-suq ta’ prodotti tas-sajd (1), u b’mod partikolari l-Artikoli 11(1) tagħha,
      Billi:
      
                  (1)
               
               
                  Skond id-Direttiva tal-Kummissjoni 97/757/EC (2), id- “Direction des Services vétérinaires (DSV) du Ministère de l’Elevage” ġie identifikat bħala l-awtorità kompetenti fil-Madagaskar għall-verifika u ċ-ċertifikazzjoni tal-konformità tal-prodotti tas-sajd u ta' l-akkwakoltura mad-Direttiva 91/493/KEE.
               
            
                  (2)
               
               
                  Wara ristrutturazzjoni ta’ l-amministrazzjoni tal-Madagaskar, l-awtorità kompetenti inbidlet u saret id-“Direction de la Santé Animale et du Phytosanitaire (DSAPS) du Ministère de l’Agriculture, de l’Elevage et de la Pêche (MAEP)”.
               
            
                  (3)
               
               
                  Dik l-awtorità l-ġdida tista’ tivverifika b’mod effettiv l-applikazzjoni tar-regoli fis-seħħ.
               
            
                  (4)
               
               
                  In-DSAPS ipprovda assigurazzjonijiet uffiċjali fuq il-konformità mal-livelli għall-kontrolli u l-monitoraġġ tas-saħħa tal-prodotti tas-sajd u ta' l-akkwakoltura, kif stabbilit fid-Direttiva 91/493/KEE, kif ukoll fuq is-sodisfar ta’ kriterji ta’ iġjene li huma ekwivalenti għal dawk stabbiliti f’dik id-Direttiva.
               
            
                  (5)
               
               
                  Id-Deċiżjoni 97/757/KE għandha għalhekk tiġi emendata b’dan il-mod.
               
            
                  (6)
               
               
                  Huwa xieraq li din id-Deċiżjoni tiġi applikata 45 jum mid-data ta’ pubblikazzjoni fil-Ġurnal Uffiċjali b’ hekk jittieħed in konsiderazzjoni il-perjodu ta’ tranżizzjoni.
               
            
                  (7)
               
               
                  Il-miżuri previsti f’din id-Deċiżjoni huma f’konformità ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
               
            ADOTTAT DIN ID-DEĊIŻJONI
      Artikolu 1
      Id-Deċiżjoni 97/757/KE hija emendata kif ġej:
      
                  1.
               
               
                  L-Artikolu 1 jinbidel b’ dan li ġej:
                  “Artikolu 1
                  Id-‘Direction de la Santé Animale et du Phytosanitaire (DSAPS) du Ministère de l’Agriculture, de l’Elevage et de la Pêche (MAEP)’ ser tkun l-awtorità kompetenti fil-Madagaskar għall-verifika u ċ-ċertifikazzjoni tal-konformità tal-prodotti tas-sajd u ta' l-akkwakoltura mar-rekwiżiti tad-Direttiva 91/493/KEE.”
               
            
                  2.
               
               
                  L-Artikolu 2 jinbidel b’ dan li ġej:
                  “Artikolu 2
                  Il-prodotti tas-sajd u ta’ l-akkwakoltura li joriġinaw mill-Madagaskar għandhom jissodisfaw dawn il-kundizzjonijiet:
                  
                              1.
                           
                           
                              kull konsenja għandha tiġi akkumpanjata minn ċertifikat tas-saħħa oriġinali enumerat, mimli kif suppost, iffirmat, datat u li jkun fih folja waħda skond il-mudell fl-Anness A mehmuż;
                           
                        
                              2.
                           
                           
                              il-prodotti għandhom jiġu minn stabbilimenti approvati, bastimenti fabbrika, imħażen tal-friża jew bastimenti tal-friża reġistrati elenkati fl-Anness B mehmuż;
                           
                        
                              3.
                           
                           
                              ħlief fil-każ ta’ prodotti tas-sajd iffriżati maħsuba għall-produzzjoni ta’ ikel priżervat, il-pakketti kollha għandhom ikollhom il-kelma ‘MADAGASKAR’ u n-numru ta’ approvazzjoni/reġistrazzjoni ta’ l-istabbiliment, vapuri fabbrika, ħażniet tal-friża jew vapur bil-friża ta’ l-oriġini f’ittri li ma jitħassrux.”
                           
                        
            
                  3.
               
               
                  Il-Punt 2 ta’ l-Artikolu 3 jinbidel kif ġej:
                  “2.   Iċ-ċertifikati għandhom ikollhom l-isem, il-kariga u l-firma tar-rappreżentant tad-DSAPS-MAEP u t-timbru uffiċjali ta’ dan ta’ l-aħħar b’kulur differenti minn dak ta’ approvazzjonijiet oħrajn.”
               
            
                  4.
               
               
                  L-Annes A jinbidel bit-test fl-Anness ta’ din id-Deċiżjoni.
               
            Artikolu 2
      Din id-Deċiżjoni għandha tapplika mill-28/08/2005
      Artikolu 3
      Din id-Deċiżoni hija indirizzata lill-Istati Membri.
      
         Magħmul fi Brussell, nhar it-12 ta’ Lulju 2005.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 268, 24.9.1991, p. 15. Direttiva kif ġiet emendata l-aħħar bir-Regolament (KE) Nru 806/2003 (ĠU L 122, 16.5.2003, p. 1).
      
         (2)  ĠU L 307, 12.11.1997, p. 33.
      
         ANNESS
         
            
               “ANNESS A
               ĊERTIFIKAT TAS-SAĦĦA
               għall-prodotti ta’ l-industrija tas-sajd importati mill-Madagaskar u maħsuba għall-esportazzjoni lejn il-Komunità Ewropea li jeskludu molluski bivalvi, ekinodermi, tunikati u gasteropodi tal-baħar fi kwalunkwe għamla
               Test ta 'immaġni
               
                  Numru tar-Referenza:
                  Pajjiż minn fejn jintbagħtu: MADAGASKAR
                  L-awtorità kompetenti: Direction de la Santé Animale et du Phytosanitaire (DSAPS) du Ministère de l’Agriculture, de l’Elevage et de la Pêche (MAEP)
                  I. Dettalji li jidentifikaw il-prodotti ta’ l-industrija tas-sajd
                  Deskrizzjoni tal-prodott tas-sajd/ta’ l-akkwakoltura (1):
                  Speċi (isem xjentifiku):
                  Preżentazzjoni tal-prodott u tip ta’ trattament (2):
                  In-numru tal-kodiċi (fejn japplika):
                  Tip ta’ imballaġ:
                  Numru ta’ pakketti:
                  Piż nett:
                  Il-ħażna meħtieġa u t-temperatura tat-trasport:
                  II. Oriġini tal-prodotti
                  Isem (ismijiet) u numru(i) ta’ l-approvazzjoni uffiċjali għall-istabbiliment(i), bastiment(i) fabbrika, jew tal-maħżen tal-friża approvati jew bastiment(i) bil-friża rreġistrati mad-DSAPS għall-esportazzjoni fil-KE:
                  III. Id-destinazzjoni tal-prodotti
                  Il-prodotti jintbagħtu
                  minn:
                  (post minn fejn jintbagħtu)
                  lil:
                  (pajjiż u post tad-destinazzjoni)
                  (1) Ħassar kif meħtieġ.
                  (2) Ħaj, imkessaħ, iffriżat, immellaħ, affumikat, ippreżervat.
               
               Test ta 'immaġni
               
                  bil-mezz ta’ trasport li ġej:
                  Isem u indirizz ta’ min jibgħat:
                  Isem id-destinatarju u indirizz tal-post tad-destinazzjoni:
                  IV. Ċertifikazzjoni tas-Saħħa
                  L-ispettur uffiċjali hawnhekk jiċċertifika li l-prodotti tas-sajd jew ta’ l-akkwakoltura speċifikati hawn fuq:
                  1. ġew maqbuda u ttrattati abbord bastimenti skond ir-regoli tas-saħħa stipulati fid-Direttiva 92/48/KEE;
                  2. ittellgħu, ġew ittrattati, u fejn meħtieġ ippakkjati, ippreparati, ipproċessati, iffriżati, tħallew jinħallu u ġew maħżuna b’mod iġjeniku skond il-kondizzjonijiet meħtieġa stipulati fil-Kapitoli II, III u IV ta’ l-Anness tad-Direttiva 91/493/KEE;
                  3. sarulhom kontrolli tas-saħħa skond il-Kapitolu V ta’ l-Anness tad-Direttiva 91/493/KEE;
                  4. huma ppakkjati, immarkati, maħżuna u trasportati skond il-Kapitoli VI, VII u VIII ta’ l-Anness tad-Direttiva 91/493/KEE;
                  5. m’humiex ġejjin minn speċi tossiċi jew speċi li fihom bijotossini;
                  6. għaddew b’mod sodisfaċenti mill-kontrolli organolettiċi, dawk tal-parassitoloġija, dawk kimiċi u mikrobijoloġiċi stipulati għall-ċerti kategoriji ta’ prodotti ta’ l-industrija tas-sajd bid-Direttiva 91/493/KEE, u d-deċiżjonijiet ta’ implimentazzjoni tagħha.
                  L-ispettur uffiċjali hawn taħt iffirmat hawnhekk jiddikjara li huwa konxju mid-dispożizzjonijiet tad-Direttivi 91/493/KEE u 92/48/KEE u d-Deċiżjoni 97/757/KE.
                  Magħmul fi fil-
                  (Post)
                  (Data)
                  Timbru uffiċjali (1)
                  Firma ta’ l-ispettur uffiċjali (1)
                  (Isem b’ittri kbar, il-kompetenza u l-kwalifiki tal-persuna li qed tiffirma)
                  (1) Il-kulur tat-timbru u l-firma għandhom ikunu differenti minn dawk tad-dettalji l-oħra fiċ-ċertifikat.”